Avdeling for oppvekst og utdanning

tromso.kommune.no

FAGLIG BESKRIVELSE høst 2023 – vår 2024

SE MEG – forebygging og psykisk helse i barnehagen

- Arbeidsmodell – tidlig innsats overfor barn i barnehage

# Forord

Arbeidsmodellen har en «turnus» som består av at 8 barnehager er inne i en periode på 2 år.

Kommunepsykologene har utarbeidet undervisningsprogrammet **Se meg – forebygging og psykisk helse i barnehager på totalt 5 moduler**. Alle ansatte gjennomfører modul en og to; tidlig utvikling, psykisk helse og relasjonskompetanse. Modul tre, fire og fem; risiko- og beskyttelsesfaktorer, fra bekymring til handling, vold og seksuelle overgrepgjennomføres av fagledere, styrere og pedagogiske ledere.

Observasjon i samarbeid med observasjon og drøftingsteamet forutsetter informert samtykke fra foresatte. Teamet består av fagpersoner fra forebyggende helsetjeneste (helsesykepleiere og psykologer), PPT, og barneverntjenesten. Fysioterapeuter kan forespørres om å delta i observasjon ved behov.

Avdeling for oppvekst, utdanning og kultur, august 2023

Rådgivere Lill Ann Jordan og Tina Hole Berntsen

Innholdsfortegnelse

[Forord 2](#_Toc142308883)

[1. Se meg – forebygging og psykisk helse i barnehagen 4](#_Toc142308884)

[1.1. Tromsø kommune – noen data 6](#_Toc142308885)

[2. Arbeidsmodellens formål 6](#_Toc142308886)

[3. Barnehager i arbeidsmodellen 7](#_Toc142308887)

[4. Tverrfaglig observasjon – og drøfting 8](#_Toc142308888)

[4.1. Observasjon og vurdering 8](#_Toc142308889)

[4.2. Samarbeid med foresatte 8](#_Toc142308890)

[4.3. Rutiner og maler 9](#_Toc142308891)

[5. Kompetanseutvikling og undervisningsprogram 9](#_Toc142308892)

[5.1. NTNU – Øyvind Kvello 9](#_Toc142308893)

[5.2. Psykologer i forebyggende helsetjenester – Tromsø kommune 9](#_Toc142308894)

[5.3. Se meg – om forebygging og psykisk helse i barnehagen 10](#_Toc142308895)

[5.4. Kunnskapsgrunnlag: 10](#_Toc142308896)

[5.5. Undervisningens 5 moduler: 11](#_Toc142308897)

[6. Resultater – tverrfaglige observasjoner og drøftinger 12](#_Toc142308898)

[12](#_Toc142308899)

[6.1. Detaljer resultater 2011 – 2012 12](#_Toc142308900)

[6.2. Detaljer resultater 2012 – 2013 13](#_Toc142308901)

[6.3. Detaljer resultater 2013 – 2014 13](#_Toc142308902)

[6.4. Detaljer resultater 2014 – 2015 13](#_Toc142308903)

[6.5. Detaljer resultater 2015 – 2016 14](#_Toc142308904)

[6.6. Detaljer resultater 2016 – 2017 14](#_Toc142308905)

[6.7. Detaljer resultater 2017 – 2018 14](#_Toc142308906)

[6.8. Detaljer resultater 2018 – 2019 15](#_Toc142308907)


[6.9. Detaljer resultater 2019 - 2020 15](#_Toc142308908)

[6.10. Detaljer resultater 2020- 2021 15](#_Toc142308909)

[6.11. Detaljer resultater 2021-2022 15](#_Toc142308910)

[6.12. Detaljer resultater 2022-2023 17](#_Toc142308911)

# Se meg – forebygging og psykisk helse i barnehagen



## Tromsø kommune – noen data

Tromsø kommune har ca. 77 000 innbygger. I tillegg kommer ca. 16.000 studenter og ungdom som bor på hybel fra andre kommuner på videregående skole.

I Tromsø kommune er dekningsgraden i barnehager slik (referanse, ASSS):

Barn 1-2 år i barnehage av innbygg 1-2 år 2021: 95,1 %

Barn 3-5 år i barnehage av innbyggere 3-5 år 2021: 99,1 %

|  |  |
| --- | --- |
| Kommunale barnehager | Private barnehager |
| * Antall: 34 barnehager * Herav 7 distrikts barnehager. * Totalt antall barnehageenheter: 5 sentrumsenheter og 6 distriktsenheter * Antall barn: 1607 * Antall årsverk: 501 * Barnehager med særskilt tilrettelagt driftsform for: * 3 stk. barnehager * Barn med nedsatt funksjonsevne, samiske barn, mottaksbaser flyktninger | * Antall: 51 barnehager * Herav 10 familiebarnehager * Antall barn: 2365 * Antall årsverk: 695 * Aktører: * Samskipnaden: 5 * Norlandia: 6 * Læringsverkstedet: 3 * FUS barnehager: 2 * Enkeltstående eier: 1 * Ideelle barnehager: 25 * Familiebarnehager: 9 |
| Totalt antall barn – barnehager Tromsø | |
| 3972   * Tall pr. 15.12.21 * Antall minoritetspråklige: 570 | |

# Arbeidsmodellens formål

Arbeidsmodellen SE MEG – forebygging og psykisk helse i barnehagen har som formål å kvalitetssikre barnehagetilbudet for å kunne iverksette tiltak på et så tidlig tidspunkt som mulig

Arbeidsmodellen understøtter barns rett til et tilpasset tilbud i barnehage, sikrer at det barn har rett til og behov for blir møtte og ivaretatt, samt kvalitetssikring av barnehagetilbudet som system. Arbeidsmodellen har fokus på tverrfaglig samarbeid mellom aktører i det kommunale hjelpeapparatet.

Arbeidsmodellen har som mål å implementere en systematisk innsats, på både individ- og systemnivå, i barnehager. For å sikre et godt tilrettelagt barnehagetilbud som tilbyr bistand til barn i en tidlig fase av en mulig utvikling av vansker.

# Barnehager i arbeidsmodellen

2011: Stakkevollan (kommunal), Gyllenvang (kommunal), Templarheimen (kommunal)og Workinnmarka (kommunal),

2012: Stakkevollan (kommunal), Templarheimen (kommunal), Gyllenvang (kommunal), Workinnmarka (kommunal), Lunheim (kommunal), Eidhaugen (kommunal), Olsgård(kommunal), Elvestrand (kommunal)

2013: Stakkevollan (kommunal), Templarheimen (kommunal), Gyllenvang (kommunal), Workinnmarka (kommunal), Lunheim (kommunal), Olsgård (kommunal), Elvestrand (kommunal)

2014: Elvestrand (kommunal), Lunheim (kommunal), Olsgård (kommunal), Eidhaugen (kommunal)

2015: Olsgård (kommunal), Eidhaugen (kommunal), Kroken (kommunal), Kvamstykket (kommunal), Samisk barnehage (kommunal), Sjømannsbyen (kommunal)

2016: Kroken (kommunal), Kvamstykket (kommunal), Samisk barnehage (kommunal), Sjømannsbyen (kommunal), Charlottenlund (privat), Skogstua (privat), Skjelnan (kommunal)

2017: Kroken (kommunal), Kvamstykket (kommunal), Samisk barnehage (kommunal), Sjømannsbyen (kommunal), Charlottenlund (privat), Skogstua (privat), Skjelnan (kommunal), Domkirken (privat)

2018: Skjelnan (kommunal), Domkirken (privat), Kråkeslottet (privat), Trollbakken (kommunal), Einerabben (privat)

2019: Domkirken (privat), Kråkeslottet (privat), Trollbakken (kommunal), Einerabben (privat), Sommereng (kommunal), Tromsdalen (kommunal), Bukkespranget Naturbarnehage AS (privat), Tomasjordneset (kommunal)

2020: Sommereng, Tromsdalen, Bukkespranget Naturbarnehage AS, Tomasjordneset, Stakkevollan, Fjellvegen, Kvaløysletta, Tromstun

2021: Kvaløya (kommunal), Tromstun (kommunal), Stakkevollan (kommunal), Fjellvegen (kommunal), Breivika (privat - studentsamskipnaden), Prestvannet (privat -studentsamskipnaden), Storvollen (kommunal), Reinen (kommunal).

2022: Breivika (privat - studentsamskipnaden), Prestvannet (privat - studentsamskipnaden), Storvollen (kommunal), Reinen (kommunal), Gimle (privat - studentsamskipnaden), Lekestua (privat – familiebarnehage), Skittenelv (kommunal), Sorgenfri (kommunal)

2023: Bymyra (kommunal), Gimle (privat – studentsamskipnaden) Kvamstykket (kommunal), Lekestua (privat – familiebarnehage), Skittenelv (kommunal), Slettaelva (kommunal), Sorgenfri (kommunal), Straumsbukta (kommunal)

# Tverrfaglig observasjon – og drøfting

Det tverrfaglige teamet består av ansatte fra helsestasjonen, barneverntjenesten, PP-tjenesten og barnehagens fagpersoner. Observasjoner og påfølgende drøftingsmøte gjennomføres i perioden oktober - februar måned.

PPT har et todelt mål med observasjon; de skal observere enkeltbarn i tillegg til at de skal observere barnehagen som system. Det tverrfaglige teamet kan gi råd til barnehagens ledelse om systemoppfølging ved PPT.

Oversikt over medlemmer, inklusiv kontaktinfo til obs – og drøftingsteamet finner du på SharePoint-siden til arbeidsmodellen Se Meg (deltakere i arbeidsmodellen her tilgang).

## **Observasjon og vurdering**

Årlig gjennomføres en observasjon og et drøftingsmøte i samarbeid med tverrfaglig team.

Til drøftingsmøtet samles teamet og barnehagens ledelse for gjennomgang av observasjonene.

Her vil eventuelt videre oppfølging avklares. De som har behov for det skal få forpliktende, samlet og koordinert hjelp

I drøftingsmøte kan man komme til følgende typer konklusjoner:

1) Det er ingen grunn til bekymring

2) Barnehagen mottar veiledning fra hjelpetjenestene for bedre tilrettelegging for barnet i barnehagen

3) Det er usikkerhet knyttet til om barnet har behov for bistand og barnehagen skal foreta ytterligere observasjon og konkludere innen Max 3 måneder

4) foreldrene kontaktes med anbefaling om bistand til barnet/familien fra andre instanser

## **Samarbeid med foresatte**

Bestemmelsene om taushets- og opplysningsplikt skal ivaretas og overholdes av alle

Involverte. Observasjon og vurdering av enkeltbarn, baserer seg på informert samtykke fra foreldrene til barnet. Det er fagleder som avgjør, på grunnlag av informert samtykke fra foreldre hvilke barn som det skal tverrfaglig observeres sammen med tverrfaglig team. Arbeidet utføres altså i nært samarbeid med foreldrene med gjennomføring av samtaler før og Etter observasjoner og hvor bl.a. informert samtykke skal underskrives. All dokumentasjon om det enkelte barn oppbevares forsvarlig i barnehagen, og gis / sendes ikke ut uten foreldre/foresattes samtykke.

Barnehagen ved fagleder er ansvarlig for tilrettelegging og organisering av observasjon og drøftingsmøter samt innhente foresattes samtykke.

Barnehager som deltar informerer foreldre muntlig i foreldreutvalg og på foreldremøter. Det sendes ut skriftlig informasjon til alle foreldre enhetsleder. Dette følges opp med mer spesifikk informasjon fra enhetsledere for de barnehagene det gjelder.

Metoden er tilpasset taushetspliktreguleringene. Drøftinger som gjøres formidles til foreldrene i etterkant inkludert forslag til oppfølging og bistand.

Dersom det tverrfaglige drøftingsmøte vil gi barnehagens ledelse råd om systemoppfølging ved PPT skal det sendes skriftlig melding om dette til fagleder med kopi til enhetsleder og barnehageeier.

Informasjon fra systemobservasjoner oppbevares på PPT.

## **Rutiner og maler**

Det er utarbeidet Arbeidsbeskrivelse som gir detaljinformasjon om rutiner og maler. Den er tilgjengelig på Kvalitetslosen.

# Kompetanseutvikling og undervisningsprogram

## **NTNU – Øyvind Kvello**

Førsteamanuensis Øyvind Kvello ved Psykologisk Institutt, NTNU er modellutvikleren. Tromsø kommune ved Byrådsavdeling for utdanning prøvde ut modellen i nært samarbeid med Øyvind Kvello i perioden 2010 – 2011. Fire barnehager gjennomførte undervisning med Øyvind Kvello og tverrfaglig observasjon og drøftingsmøte i tre år.

Etter politisk behandling av Tilstandsrapport – tidlig innsats overfor barn i barnehage (47/13 UKI) ble det bestemt at kommunen til enhver tid skal ha 8 barnehager inne i arbeidsmodellen i en periode på tre år av gangen. Det ble i 2019 bestemt at hver barnehage deltar i to år av gangen.

## **Psykologer i forebyggende helsetjenester – Tromsø kommune**

Det er tre psykologer ansatt i forebyggende helsetjenester som arbeider relatert til barn og unge. Blant systemoppgavene inngår undervisning til ansatte i barnehager som i denne arbeidsmodellen.

Kommunepsykologene Bente Ødegård og Evelyn Johnsen utarbeidet i 2015 et undervisningsprogram som tilbys deltakerbarnehagene. Dette undervisningsprogrammet er dynamisk og endres i takt med utviklingen i faget og forskningen.

## **Se meg – om forebygging og psykisk helse i barnehagen**

MÅL for Tidlig innsats – å kvalitetssikre at barnehagene har den nødvendige kunnskap for å identifisere og håndtere et problem på et så tidlig tidspunkt at problemet forsvinner eller blir redusert med begrenset innsats (1)

## **Kunnskapsgrunnlag:**

Vi vet i dag at barnets hjerne utvikles i samspill med omgivelsene og påvirkes av de relasjoner og erfaringer som tilbys. Forskjellige hjerneområder utvikles og organiseres til forskjellig tid i løpet av barndom og jo tidligere påkjenninger erfares jo dypere strukturer i hjernen påvirkes.

Det tidlige samspillet mellom barn og omsorgsgiver lærer barnet hvem hun er og hvordan hun kan være sammen med andre. Barnet lærer å regulere følelser gjennom samregulering hvor omsorgspersonen regulerer barnets følelser og slik lærer barnet å regulere seg selv. Evne til selvregulering utgjør blant annet en viktig faktor for videre læring.

Tidlig innsats i barnehagen har som formål å kvalitetssikre at barnehagene er i stand til å iverksette tiltak på et så tidlig tidspunkt som mulig, for barn som er i risiko. Tidlig innsats krever faglig trygghet, oversikt og tilgang på kunnskap og handlingskompetanse. Vi ønsker å tilføre kunnskap ute i barnehagene om tidlig utvikling, betydningen av samspill, tilknytning og gode relasjoner for barns psykiske helse risiko- og beskyttelsesfaktorer, øke handlingskompetanse når man er bekymret. Dette er i tråd med kommunens satsing på Bedre Tverrfaglig innsats (BTI) hvor vi oppretter gode samarbeidsrutiner for å gi best mulig hjelp til barn, unge og deres foreldre. Barn og unge skal ikke falle mellom flere stoler. I Tromsø kommune etablerer vi rutiner som er felles for skoler, barnehager og andre. På denne måten blir det oversiktlig og trygt for barna, de unge og deres foreldre – og de ansatte.

Innholdet i dette undervisningsprogrammet baserer seg på nyere kunnskapsgrunnlag og forskning, samt boka «Se barnet innenfra – hvordan jobbe med tilknytning i barnehagen» (Brandtzæg, Torsteinson og Øiestad, 2013) og boka «Forebyggende arbeid i barnehagen (Killén, 2020). Det er meningen at ulike forelesere kan benytte seg av malene for undervisningsprogrammet ved å gå gjennom ferdig utarbeidede moduler (PP- presentasjoner), men samtidig forme undervisningen slik man ønsker.

## **Undervisningens 5 moduler:**

* + 1. **Modul 1: Tidlig utvikling og psykisk helse**
* Om barns kognitive og motoriske utvikling
* Hjernens utvikling i samspill med omsorgsgivere
* Temperament
* Introduksjon til Trygghetssirkelen
* Psykisk helse: definisjon, omfang, psykisk helse hos de minste
* Tilvenning i barnehagen (Drugli)
  + 1. **Modul 2: Relasjonskompetanse**
* Den profesjonelle omsorgsutøver
* Trygghetssirkelen
* Å være sammen – fremme emosjonsfokus, foreldresamarbeid
* Brudd og reparasjon
  + 1. **Modul 3: Risiko og beskyttelse**
* Risiko- og beskyttelsesfaktorer
* Resiliens
* Eksempler på risikofaktorer (mobbing, barnefattigdom, høykonflikt, barn som pårørende
  + 1. **Modul 4: Fra bekymring til handling**
* Traumeforståelse
* Barns signaler på mistrivsel/ risiko
* Hvordan håndterer vi risiko? Våre reaksjoner, Våre overlevelsesstrategier
* Selvivaretakelse (sekundærtraumatisering)
* Hva gjør vi når vi blir bekymret?
  + «Snakkemedbarn»
  + Bekymringssamtale
    1. **Modul 5: Vold i nære relasjoner og seksuelle overgrep**
* Definisjon og omfang
* Politi, barnehuset og barneverntjenesten. Hvordan jobber disse, og hvordan få til et godt samarbeid med barnehagen?
* Paneldiskusjon, Q&A

Barnehagene oppfordres til å starte lesesirkler så raskt som mulig. Boka «Se barnet innenfra» (Brandtzæg, Torsteinson og Øiestad, 2013) og Forebyggende arbeid i barnehagen (Killen, 2020) anbefales.

# Resultater – tverrfaglige observasjoner og drøftinger

## 

## **Detaljer resultater 2011 – 2012**

Totalt 25 oppmeldte barn til observasjon og vurdering fra Stakkevollan, Gyllenvang, Templarheimen og Workinnmarka.

Alle er «nye» barn. Det vil si barn uten noen form for tiltak eller oppfølging fra før.

Resultat av observasjon og drøfting:

1. Ingen grunn til bekymring: 5
2. Veiledning i regi av barnehagen: 4
3. Ytterligere observasjon i barnehagen: 7
4. Behov for henvisning: 9 (7 til PPT (språk og sosioemosjonelt), 1 til lege, 1 til fysio)

4 – 6 «etter-oppmeldte barn»: det betyr at fagteamet har levert informasjon til fagleder i barnehagen vedrørende barn som i utgangspunktet ikke var oppmeldt fra barnehagen. Jfr. krav om informert samtykke fra foreldre for å kunne observere og vurdere det enkelte barn.

I drøftingsmøtet tas også opp tema som gjelder system (barnehagen som organisasjon):

Drøftingsmøtet har anbefalt en systemobservasjon som må henvises fra barnehagen til PPT.

## **Detaljer resultater 2012 – 2013**

Totalt 34 oppmeldte barn, herav ei gruppe barn til observasjon og vurdering fra barnehagene Stakkevollan, Templarheimen, Gyllenvang, Workinnmarka, Lunheim, Eidhaugen, Olsgård, Elvestrand.

Resultat av observasjon og drøfting:

1. Ingen grunn til bekymring: 7
2. Veiledning i regi av barnehagen: 2
3. Ytterligere observasjon i barnehagene: 6
4. Behov for henvisning: 19 (1 til barneverntjenesten, 1 til helsestasjon (lege), 1 til fysio/PPT, 2 til PPT/barneverntjenesten, 13 til PPT)

Drøftingsmøtet har anbefalt en systemobservasjon som må henvises fra barnehagen til PPT.

## **Detaljer resultater 2013 – 2014**

Totalt 22 oppmeldte barn fra 8 barnehager; Stakkevollan, Templarheimen, Gyllenvang, Workinnmarka, Lunheim, Olsgård, Elvestrand.

Eidhaugen deltok ikke på grunn av kapasitetsproblemer. To av de oppmeldte barna var ikke å tilstede under avtalt tid til observasjon/vurdering

Resultat av observasjon og drøfting:

1. ingen grunn til bekymring: 4
2. Veiledning i regi av barnehagen: 9
3. Ytterligere observasjon i barnehagen: 6
4. Behov for henvisning: 6 (5 til PPT, 1 til fysio/ergo)

## **Detaljer resultater 2014 – 2015**

Totalt 12 oppmeldte barn fra barnehagene; Elvestrand, Lunheim, Olsgård og Eidhaugen.

Resultat av observasjon og drøfting:

1. Ingen grunn til bekymring: 2
2. Veiledning i regi av barnehagen: 1
3. Ytterligere observasjon i barnehagen: 3
4. Behov for henvisning: 6 (PPT, barneverntjenesten, enhetens ressursteam)

Råd om systemoppfølging fra PPT: 1

## **Detaljer resultater 2015 – 2016**

Totalt 20 oppmeldte barn fra barnehagene Sjømannsbyen, Eidhaugen, Kvamstykket, Kroken, Guovssahas, Olsgård

Resultat av observasjon og drøfting:

1. Ingen grunn til bekymring: 8
2. Veiledning i regi av barnehagen: 1
3. Ytterligere observasjon i barnehagen: 2
4. Behov for henvisning: 9 (Foreldreveiledningsbanken i Familiens Hus, PPT, fysio/ergo)

## **Detaljer resultater 2016 – 2017**

Totalt 14 barn oppmeldt fra barnehagene Charlottenlund, Kroken, Guovssahas, Kvamstykket, Skjelnan, Sjømannsbyen, Skogstua

Resultat av observasjon og drøfting:

1. Ingen grunn til bekymring: 0
2. Veiledning i regi av barnehagen: 7
3. Ytterligere observasjon i barnehagen: 0
4. Behov for henvisning: 7 (PPT, fysio/helsesøster/ernæringsfysiolog)

Tre barn ble oppmeldt i etterkant av observasjon til hhv fysio, PPT og BUP

## **Detaljer resultater 2017 – 2018**

Totalt 18 barn oppmeldt fra Domkirken, Sjømannsbyen, Kroken, Charlottenlund, Kvamstykket barnehager. Mangler informasjon fra Skogstua.

Resultat av observasjon og drøfting:

1. Ingen grunn til bekymring: 5
2. Veiledning i regi av barnehage: 5
3. Ytterligere observasjon i barnehage: 3
4. Behov for henvisning: 5

Tre barn oppmeldt i etterkant. Årsak ikke registrert

## **Detaljer resultater 2018 – 2019**

Totalt 15 barn oppmeldt fra Kråkeslottet, Einerabben, Domkirken, Trollbakken, Skjelnan.

Resultat av observasjon og drøfting:

1. Ingen grunn til bekymring: 3
2. Veiledning i regi av barnehagen: 2
3. Ytterligere observasjon i barnehage: 2
4. Behov for henvisning: 8

## **Detaljer resultater 2019 - 2020**

Totalt 19 barn oppmeldt fra Bukkespranget, Tromsdalen, Trollbakken, Sommereng, Einerabben, Tomasjordneset, Domkirken

Resultat av observasjon og drøfting:

1. Ingen grunn til bekymring: 7

2. Veiledning i regi av barnehagen: 2

3. Ytterligere observasjon i barnehage: 0

4. Behov for henvisning: 10

## **Detaljer resultater 2020- 2021**

Totalt 22 barn oppmeldt fra Sommereng, Tromsdalen, Bukkespranget Naturbarnehage AS, Tomasjordneset, Stakkevollan, Fjellvegen, Kvaløysletta, Tromstun

Resultat av observasjon og drøfting:

1. Ingen grunn til bekymring: 8

2. Veiledning i regi av barnehagen: 5

3. Ytterligere observasjon i barnehage: 2

4. Behov for henvisning: 7

## **Detaljer resultater 2021-2022**

Totalt 27 barn oppmeldt fra Breivika, Fjellvegen, Kvaløysletta, Prestvannet, Reinen, Stakkevollan, Storvollen og Tromstun,

Resultat av observasjon og drøfting:

1. Ingen grunn til bekymring: 8

2. Veiledning i regi av barnehagen: 3

3. Ytterligere observasjon i barnehage: 2

4. Behov for henvisning: 14

## **Detaljer resultater 2022-2023**

Totalt 13 barn oppmeldt fra Breivika studentbarnehage, Lekestua familiebarnehage, Gimle studentbarnehage, Prestvannet studentbarnehage, Reinen barnehage, Skittenelv barnehage, Sorgenfri barnehage, Storvollen barnehage. (mangler tall fra Skittenelv)

Resultat av observasjon og drøfting:

1. Ingen grunn til bekymring: 9

2. Veiledning i regi av barnehagen: 1

3. Ytterligere observasjon i barnehage: 2

4. Behov for henvisning: 1